Anaximenes Lampsacenus
Anaximenes Lampsacenus (Graece ; Lampsaci natus; floruit medio saeculo 4 a.C.n.) fuit rhetor et rerum gestarum scriptor. Sophismate Lampsacenos ab ira Alexandri Magni tueri potuit atque huius beneficii gratia cives eius statuam Anaximenis Olympiae erexerunt. Peritissimus in scriptoribus imitandis habebatur ː ita Theopompi scribendi genus imitatus libellum de Lacedaemoniis et Thebanis et Atheniensibus male dicentem conscripsit et  per Graeciam divulgavit, qui multam invidiam Theopompo fecit. Ex improviso dicere quoque docebat.

Opera 
 Primae historiae sive Hellenica
 Secundae historiae seu Philippica
 Tertiae historiae seu De rebus Alexandri
 De mortibus regum
 De Homero
 Rhetorica ad Alexandrum (opus nobis servatum)
Fragmentum non spernendum septimi libri Philippicorum habemus siquidem Didymo credimus qui scribebat orationem ad Phiippi epistulam inde in Demosthenicum corpus translatum esse.

Notae

Bibliographia 
  i.71 (vol. 2 pp. 35-37)
  fasc. 2 pp. 33-35 (vide pp. 403-405 versionis archive.org) 
  no. 72 (fragmenta cum commentario Theodisco)
 Ludwig Radermacher, Artium Scriptores (Vindobonae, 1951) pp. 200-202 (fragmenta rhetorica)
 W. W. Tarn, Alexander the Great. Vol. 2: Sources and studies (Cantabrigiae, 1948)

Historici Graeci antiqui
Rhetores
Auctores Graeci antiqui
Scriptores Anatoliae Graecoromanae
Nati saeculo 4 a.C.n.
Mortui saeculo 4 a.C.n.